আবদুল আজিজ ইবনে সৌদ
আবদুল আজিজ ইবনে আবদুর রহমান ইবনে ফয়সাল ইবনে তুর্কি ইবনে আবদুল্লাহ ইবনে মুহাম্মদ আল সৌদ (, ; ১৫ জানুয়ারি ১৮৭৬ – ৯ নভেম্বর ১৯৫৩) আরব বিশ্বে সাধারণভাবে আবদুল আজিজ বা ইবনে সৌদ বলে পরিচিত। তিনি আধুনিক সৌদি আরবের প্রতিষ্ঠাতা ও সৌদি আরবের প্রথম বাদশাহ।
নজদ সালতানাত
নজদ সালতানাত ছিল ইবনে সৌদ কর্তৃক রিয়াদ আমিরাতের রূপান্তরের পরবর্তী রাষ্ট্রব্যবস্থা। ১৯২১ সালে তিনি নিজেকে নজদ ও এর অধিকারভুক্ত অঞ্চলের সুলতান ঘোষণা করেন। ১৯২৬ সালে নজদ সালতানাত বিজিত হেজাজ অঞ্চলে প্রসারিত হয়। ফলে নজদ ও হেজাজ রাজতন্ত্র নামে নতুন রাজনৈতিক ঐক্য স্থাপিত হয়। আবদুল আজিজ ইবনে সৌদ এর রাজা হন।